Kebanyakannya penduduk Indunisia basurah dalam basa daerah sabagai basa uma, tagal basa resmi nagara, yaitu basa Indunisia, diajarakan di sabarataan sekolah-sekolah di nagara naya dan dikuasai oleh parak sabarataan penduduk Indunisia.

Jaman wayahini ini, banyu susu banyak baisi guna dan manapaat. Gasan umur paroduktip, susu mambantui pertumbuhan buhannya. Pahadangan naitu, gasan urang tuha lali, banyu susu mambantui manyangga tulang supaya kada keropos. Banyu susu mengandung banyak vitamin dan protein. Maka dari itu, tiap ikung urang dianjurakan nginum susu. Wayahini banyak banyu susu nang dikemas dalam bentuk nang unik. Tujuannya supaya urang kapingin manukar dan manginum banyu susu. Ada jua banyu susu nang bebentuk fermentasi.

Sacara hipotesa, Awan Oort adalah sabuah massa ba'ukuran raksasa nang tasusun tumatan ba-trilyun-trilyun objek es, diparcaya merupakan sumbar komet baperioda panjang. Awan ini mangalumbuni matahari di jarak bangsa 50.000 SA (bangsa 1 tahun cahaya) sampai sajauh 100.000 SA (1,87 tahun cahaya). Da'irah ini diparcaya batian komet nang takipai tumatan di dalam Tata Surya lantaran interaksi lawan planet-planet palih luar. Objek Awan Oort bagarak liwar galai dan kawa dikuncangkan ulih situasi-situasi langka pariannya rarumpakan, effek gravitasi tumatan kalaluan bintang, atawa gaya pasang galaksi, gaya pasang nang ditunjul Bima Sakti.

Bahasa Parancis (le français, la langue française) adalah salah asa basa paling panting matan galambang basa Roman imbah basa Spanyul dan basa Paranggi. Bahasa Parancis marupakan basa nang paling barandak dituturakan ka-11 di dunia. Hingga tahun 1999, basa ini dituturakan ulih labih matan 77 juta panduduk di dunia sabagai basa uma wan ulih 128 juta jiwa lainnya sabagai basa kadua.

Concepción adalah sabuting kuta di Chili, indung banua Paropinsi Concepción dan Region Biobío atawa Wilayah VIII. Kuta ini jua adalah komune pangganalnya ka-11 di nagara ini, lawan populasi 212.003 urang.

Ilmu biologi banyak bakambang di abad ka-19, nang dimulai lawan panamuan ulih ilmuan bahwa organisme baisi karakteristik inti. Biologi wahini adalah subjék palajaran sakulah wan univérsitas di saluruh dunia, nang jutaan makalah diulah satiap tahun dalam susunan luas jurnal biologi wan kadukteran.

Emoto gin jua mahaba bahua partikel kristal banyu pina talihat jadi ""bungas"" wan ""mangagumkan"" kabila mandapat reaksi positip disakulilingnya, pariannya pangrasa kahimungan dan kabahagiaan. tagal partikel kristal banyu talihat jadi ""uhu"" dan ""kada nyaman dilihat mata"" kabila mandapat efek negatip disakulilingnya, pariannya rasa sadih wan kaluratan. Labih matan dua ribu gabar foto kristal banyu ta'ulih didalam buku Message from Water (Pasan matan Banyu) nang dikarang sidin sabagai pambuktian kasimpulan sidin sahingganya hal naini bapilawang jadi suatu ambahan dalam mayakini ka'ajaiban alam. Emoto manyimpulakan bahua partikel banyu kawa ai dipangaruhi ulih suara musik, du'a-du'a wan kata-kata nang ditulis wan diculupakan ka dalam banyu naitu.